ગાંધીનગરમાં ગઈકાલે રાતથી દીપડો નજરે ચડયો હોવાના અહેવાલ બાદ આજે સવારે 10 વાગ્યા સુધી સચીવાલય અને તેના આસપાસના વિસ્તારોના સીસીટીવી ફુટેજમાં દીપડો નજરે ચડતો હતો પરંતુ તે કયાંય ફીઝીકલ નજરે ન ચડતા જંગલ ખાતા માટે મુશ્કેલી ઉભી થઈ હતી અને દીપડો ગમે ત્યાં સંતાયો હોય તથા ઓચીંતો હુમલો કરે તેવા ભયથી સચીવાલયના ગેઈટ બંધ કરી દેવાયા હતા તથા લગભગ ત્રણ કલાક સુધી સચીવાલયમાં કોઈને જવા દેવાયા ન હતા. બાદમાં આ વિસ્તારમાં દીપડો નથી તેવુ જાહેર કરાયા બાદ સચીવાલયનું કામકાજ શરુ કરવામાં આવ્યું છે.